CELEX: 62012CN0424
Language: hu
Date: 2012-09-18 00:00:00
Title: C-424/12. sz. ügy: A Curtea de Apel Oradea (Románia) által 2012. szeptember 18-án benyújtott előzetes döntéshozatal iránti kérelem — SC Fatorie SRL kontra Direcția Generală a Finanțelor Publice Bihor

8.12.2012   
            
            
               HU
            
            
               Az Európai Unió Hivatalos Lapja
            
            
               C 379/15
            
         A Curtea de Apel Oradea (Románia) által 2012. szeptember 18-án benyújtott előzetes döntéshozatal iránti kérelem — SC Fatorie SRL kontra Direcția Generală a Finanțelor Publice Bihor
   (C-424/12. sz. ügy)
   2012/C 379/25
   Az eljárás nyelve: román
   
      A kérdést előterjesztő bíróság
   
   Curtea de Apel Oradea
   
      Az alapeljárás felei
   
   
      Felperes: SC Fatorie SRL
   
      Alperes: Direcția Generală a Finanțelor Publice Bihor
   
      Az előzetes döntéshozatalra előterjesztett kérdések
   
   
               1.
            
            
               A 2006/112/EK irányelv (1) rendelkezései lehetővé teszik-e olyan szankció alkalmazását, amely az adóalany adólevonási jogának elvesztését jelenti abban az esetben, ha:
               
                           i.
                        
                        
                           az adóalany által az adólevonási jog gyakorlása érdekében benyújtott számlát harmadik személy az egyszerűsítési szabályok alkalmazásának elmulasztásával hibásan állította ki;
                        
                     
                           ii.
                        
                        
                           az adóalany megfizette a számlán feltüntetett héát?
                        
                     
         
               2.
            
            
               Ellentétes-e a jogbiztonság [uniós jogi] elvével a román adóhatóságok közigazgatási gyakorlata, amelyek:
               
                           i.
                        
                        
                           jogerős határozatukkal először elismerték a héalevonási jogot;
                        
                     
                           ii.
                        
                        
                           ezt követően visszavonták e határozatot, és megállapították, hogy az adóalany az államkincstár részére köteles megfizetni a késedelmi kamatokkal és bírságokkal együtt azon héát, amely tekintetében adólevonási jogát gyakorolta?
                        
                     
         
               3.
            
            
               Abban az esetben, ha:
               
                           i.
                        
                        
                           az adóalany megfizette a harmadik személy által a számlán tévesen feltüntetett héát;
                        
                     
                           ii.
                        
                        
                           az adóhatóságok nem tettek semmilyen érdemi intézkedést aziránt, hogy a harmadik személy a tévesen kiállított számlát helyesbítse;
                        
                     
                           iii.
                        
                        
                           jelenleg, a harmadik személy csődeljárás alá kerülését követően a számla helyesbítése lehetetlen, a héasemlegesség elve megengedi-e azt, hogy az adóalanyt megfosszák héalevonási jogától?
                        
                     
         
      (1)  A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL L 347., 1. o.).